Nadat dit nie gewerk het nie, het Blake na die bestuurdersitplek van sy motor geloop. Onderwyl hy geloop het, het die polisie, met hulle gewere op hom gerig, hom agtervolg. Blake het afgebuk om iets in sy motor te kry – waarskynlik ŉ mes. Dit is in hierdie oomblik dat die polisieman hom aan die hemp probeer uittrek en sewe keer in die rug geskiet het.
Dit is vir die media-elite nodig om die narratief te onderhou ten einde sy mag oor die mense te behou. Indien die media mense kan oortuig dat hulle uitgelewerde slagoffers is, word hulle selfseggenskap tot groot mate verlam. Solank die media-elite jou kan oortuig dat jy ŉ slagoffer is, kan die groep namens jou dink en optree. Siende dat jy uitgelewer en onbeholpe is, het jy die mag en leiding van die elite nodig om jou te bevry.
Lede van die media haak egter vas in ŉ eeu waar inligting versprei word deur ŉ megafoon in hulle hande. Vandag word inligting egter tussen die media en die mense versprei via ŉ tweerigtingradio. Inligting en media is so deur die internet en tegnologie gedemokratiseer dat die media hoegenaamd nie meer alleenreg daarop het nie.
Mens sien ook die een-ogigheid van die media by CNN. Hulle het die afgelope vier jaar niks positief gevind om oor hulle president te sê nie. Selfs as Trump goue eiers lê, kla hulle omdat dit nie eetbaar is nie. Mens sou verwag dat media ‘n gebalanseerde beeld van feite moet weergee. Ek wonder soms of dit ooit gaan regkom, of word openbare opinie deur sulke skewe beriggewing gevorm? Wie regeer nou eintlik – Die verkose leiers of die media?